PRITARTA

 Panevėžio rajono savivaldybės tarybos

 2024 m. vasario d. sprendimu Nr. T-



PARTNERYSTĖS SUTARTIS

2024 m. \_\_\_\_\_\_\_\_\_\_\_\_\_\_\_ d. Nr. \_\_\_\_\_

Panevėžys

**Panevėžio rajono savivaldybė** (toliau – Pareiškėjas), juridinio asmens kodas 111107182, buveinė registruota Vasario 16-osios g. 27, 35185 Panevėžyje, atstovaujama Savivaldybės mero Antano Pociaus,

ir

**VšĮ Panevėžio rajono savivaldybės poliklinika** (toliau – Partneris), juridinio asmens kodas 302705738, buveinė registruota A. Jakšto g. 4, 35138 Panevėžys, atstovaujama vyriausiosios gydytojos Neringos Šinkūnienės,

**VŠĮ Respublikinė Panevėžio ligoninė** (toliau –Partneris), juridinio asmens kodas 191340120, buveinė registruota Smėlynės g. 25, 35144 Panevėžys, atstovaujama direktoriaus Arvydo Skorupsko,

**VšĮ Integruotų sveikatos paslaugų centras** (toliau – Partneris), juridinio asmens kodas 148496735, buveinė registruota Staniūnų g. 72 B-106, 36156 Panevėžys, atstovaujama direktorės Ramondos Ulianskienės,

toliau kartu vadinamos Šalimis, o kiekviena atskirai Šalimi, vadovaudamosi
Lietuvos Respublikos civiliniu kodeksu ir kitais galiojančiais norminiais teisės aktais, sudarė šią Partnerystės sutartį (toliau – Sutartis) bendriems tikslams pasiekti.

**I. SUTARTIES DALYKAS**

1. Šia Sutartimi Šalys, kooperuodamos savo turtą, darbą ar žinias, įsipareigoja bendrai veikti rengiant ir teikiant Ekonomikos gaivinimo ir atsparumo didinimo priemonės plano „Naujos kartos Lietuva“ finansavimui (toliau – EGADP finansavimas) gauti bei įgyvendinat bendrą Šalių projektą „Panevėžio rajono sveikatos centro sveikatos priežiūros paslaugoms teikti reikiamos infrastruktūros modernizavimas“ (toliau – Projektas) pagal Lietuvos Respublikos sveikatos apsaugos ministro 2022 m. gegužės 20 d. įsakymu Nr. V-988 „Dėl 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo patvirtinimo“ patvirtintą 2022–2030 metų sveikatos priežiūros kokybės ir efektyvumo didinimo plėtros programos pažangos priemonės
Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ projektų finansavimo sąlygų aprašą Nr. 19 ir jame nurodytą veiklą „Sveikatos centro sveikatos priežiūros paslaugoms teikti reikiamos infrastruktūros modernizavimas“. Projektu siekiama modernizuoti Sveikatos centro sveikatos priežiūros paslaugoms teikti reikiamą infrastruktūrą. Planuojama preliminari Projekto vertė 1 059 423 Eur, iš jų – iki 100 proc. numatomas finansavimas EGADP ir valstybės biudžeto lėšomis.
2. Sutartyje numatytiems įsipareigojimams vykdyti naujas juridinis asmuo nebus kuriamas.
3. Sutartis sudaroma siekiant nustatyti Šalių tarpusavio teises, lėšų pasiskirstymą, vykdomas veiklas, pareigas ir atsakomybes įgyvendinant projektą.
4. Projektas vykdomas Sutartyje ir prireikus – atskirais Šalių raštiškais susitarimais numatytomis sąlygomis bei pagal teisės aktų nustatytus reikalavimus.
5. Bet kurios Šalies veikla, nesusijusi su Sutarties 1 punkte nurodyta veikla, nėra Sutarties dalykas ir nesukelia jokių pasekmių kitai Šaliai.
6. Konkreti Projekto EGADP ir valstybės biudžeto finansavimo suma, Projekto lėšų panaudojimo, išmokėjimo, atsiskaitymo už įgyvendinamą Projektą tvarka ir sąlygos, Pareiškėjo ir Partnerių teisės, pareigos, atsakomybė, susiję su Projekto vykdymu, Projekto pradžios ir pabaigos datos bei kitos sąlygos nustatomos Projekto finansavimo ir administravimo sutartyje. Jei Sutartyje nustatytos nuostatos prieštarauja Projekto finansavimo ir administravimo sutarties nuostatoms, vadovaujamasi Projekto finansavimo ir administravimo sutarties nuostatomis.

**II. Projekto valdymas**

1. Pareiškėjas:
	1. rengia Projekto įgyvendinimo planą (toliau – PĮP) ir jį teikia VšĮ Centrinei projektų valdymo agentūrai (toliau – CPVA) Projekto finansavimui gauti;
	2. paskiria savo atstovus (pvz., koordinatorių, finansininką), atsakingus už šios Sutarties bei Projekto finansavimo ir administravimo sutarties vykdymo koordinavimą, ir informuoja Partnerius apie jų skyrimą;
	3. vykdo bendrąją Projekto priežiūrą, Projekto veiklų koordinavimą bei valdymą;
	4. atstovauja Partneriams santykiuose su trečiaisiais asmenimis vykdant Projekto veiklas;
	5. rengia Projekto įgyvendinimo ataskaitas;
	6. vykdo bendrą Projekto lėšų administravimą ir buhalterinę apskaitą;
	7. informuoja Partnerius apie jo įsipareigojimų vykdymą galinčias lemti esmines aplinkybes;
	8. informuoja Projekto Partnerius apie Projekto finansavimo ir administravimo sutarties keitimus, susijusius su veiklomis;
	9. vykdo konsultacijas su Partneriais veiklų įgyvendinimo klausimais;
	10. vykdo viešinimo priemones, numatytas Projekto finansavimo ir administravimo sutartyje.
2. Partneris:
	1. bendradarbiauja ir teikia reikalingą informaciją Pareiškėjui rengiant PĮP;
	2. bendradarbiauja su Pareiškėju siekdamas užtikrinti sėkmingą veiklų įgyvendinimą;
	3. teikia Pareiškėjui informaciją, reikalingą Projekto įgyvendinimo ir įsipareigojimų priežiūros ataskaitoms parengti;
	4. tinkamai vykdo Projekto lėšų, tenkančių Partneriui, administravimą ir buhalterinę apskaitą;
	5. bendradarbiauja su Pareiškėju ir CPVA užtikrinant tinkamą Projekto finansavimo ir administravimo sutarties įvykdymą;
	6. paskiria savo atstovus (pvz., koordinatorių, finansininką), atsakingus už šios Sutarties bei Projekto veiklų, tenkančių Partneriui, vykdymo koordinavimą, ir informuoja apie jų skyrimą Pareiškėją;
	7. vykdo viešinimo priemones, numatytas Projekto finansavimo ir administravimo sutartyje.

**III. Šalių įnašai ir projekto vykdymas**

1. Partneriai įsipareigoja padengti netinkamas finansuoti, tačiau Sutarties 1 punkte įvardytam Projektui vykdyti būtinas išlaidas, ir tinkamas finansuoti išlaidas, viršijančias bendrą projekto finansavimą savo (nuosavomis ir/ar skolintomis) lėšomis.
2. EGADP ir valstybės biudžeto finansavimą, skirtą Projektui įgyvendinti, tiesiogiai gauna Pareiškėjas, kuris atsiskaito su Partneriais pagal Partnerių pateiktus išlaidas pagrindžiančius dokumentus. Pareiškėjas negali naudoti Partneriams skirto finansavimo. Partneris, nusprendęs pasitraukti iš Projekto, privalo grąžinti Pareiškėjui visas jam pervestas Projekto lėšas.Sutarties priede pateikiama „Informacija apie projekto biudžeto paskirstymą pagal pareiškėjus ir partnerius“.
3. Šalys, siekdamos įgyvendinti šios Sutarties 1 punkte nurodytą Projektą, įsipareigoja:
	1. prisiimti atsakomybę už teikiamos informacijos, susijusios su Sutarties įgyvendinimu, patikimumą, teisingumą;
	2. nevykdydamos ar netinkamai vykdydamos Sutartį, kitai Šaliai atlyginti visus su tuo susijusius jos patirtus tiesioginius nuostolius;
	3. pašalinti dėl jų kaltės padarytus trūkumus, pažeidžiančius Sutarties ir (ar) Projekto finansavimo ir administravimo sutarties sąlygas;
	4. užtikrinti, kad būtų gauti fizinių ir juridinių asmenų sutikimai teikti jų duomenis ir (ar) kitą susijusią informaciją (pvz., asmens duomenis, informaciją apie sutarčių sąlygas) Projekto koordinatoriams ir kitoms Projekto įgyvendinimą prižiūrinčioms bei kontroliuojančioms institucijoms, jeigu tokių sutikimų reikia. Projekto Partneris turi užtikrinti, kad jo vykdomas asmens duomenų tvarkymas atitiktų 2016 m. balandžio 27 d. Europos Parlamento ir Tarybos reglamento [(ES) 2016/679](http://eur-lex.europa.eu/legal-content/LIT/TXT/?uri=CELEX:3679R2016&locale=lt) dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva [95/46/EB](http://eur-lex.europa.eu/legal-content/LIT/TXT/?uri=CELEX:31995L0046&locale=lt) (Bendrasis duomenų apsaugos reglamentas) bei kitų teisės aktų, reglamentuojančių asmens duomenų apsaugą ir tvarkymą, nuostatas;
	5. Pareiškėjas, siekdamas įgyvendinti šios Sutarties 1 punkte nurodytą Projektą, įsipareigoja:
		1. siekti, kad visos būtinos išlaidos, reikalingos veiklai įgyvendinti, būtų finansuojamos Projekto lėšomis;
		2. pervesti gautas EGADP ir valstybės biudžeto finansavimo lėšas Partneriui, kompensuojant Projekto veiklų įgyvendinimui panaudotas nuosavas lėšas;
		3. kreiptis į Partnerius dėl Projekto metu patirtų išlaidų apmokėjimo ir prašomų dokumentų (išlaidų sąmatų, PVM sąskaitų faktūrų, atliktų darbų ir (ar) paslaugų, prekių priėmimo–perdavimo aktų ir kt.) pateikimo;
		4. vykdyti Projekto veiklų įgyvendinimui būtinas viešųjų pirkimų procedūras vadovaujantis viešuosius pirkimus reglamentuojančiais teisės aktais;
		5. teikti derinti planuojamų ir vykdomų viešųjų pirkimų dokumentaciją, sutarčių projektus bei kitus dokumentus su CPVA (jeigu reikalinga);
		6. bendradarbiauti su Partneriu vykdant pasirašytų viešųjų pirkimų sutarčių priežiūrą;
		7. kaupti ir saugoti su projekto įgyvendinimu susijusius dokumentus teisės aktų nustatyta tvarka, užtikrinti, kad dokumentai būtų prieinami turintiems teisę juos tikrinti asmenims ir institucijoms;
	6. Partneris, siekdamas įgyvendinti šios Sutarties 1 punkte nurodytą Projektą, įsipareigoja:
		1. vykdyti Projekto veiklų įgyvendinimui būtinas viešųjų pirkimų procedūras vadovaujantis viešuosius pirkimus reglamentuojančiais teisės aktais;
		2. rengti ir derinti viešųjų pirkimų dokumentų technines užduotis bei pirkimų dokumentaciją su Pareiškėju;
		3. sudaryti viešųjų pirkimų sutartis su prekių, paslaugų ir darbų tiekėjais (jeigu reikalinga);
		4. teikti Pareiškėjui reikalingą informaciją ir dokumentus, reikalingus Projekto įgyvendinimo ir įsipareigojimų priežiūros ataskaitoms parengti;
		5. kaupti ir saugoti su projekto įgyvendinimu susijusius dokumentus teisės aktų nustatyta tvarka, užtikrinti, kad dokumentai būtų prieinami turintiems teisę juos tikrinti asmenims ir institucijoms.

**IV. PROJEKTO REZULTATAI**

1. Projekto veikla – modernizuoti Sveikatos centro sveikatos priežiūros paslaugoms teikti reikiamą infrastruktūrą pagal 2024- pasirašytą bendradarbiavimo sutartį.
2. Tiesioginiai Projekto rezultatų naudos gavėjai yra Partneriai – Projekto metu įsigytas ir (ar) sukurtas turtas tampa Partnerių nuosavybe.
3. Už Projekto metu įsigytą ir (ar) sukurtą turtą ir jo priežiūrą bei turto priežiūrai reikalingų investicijų užtikrinimą atsakingi Partneriai.

**V. INFORMAVIMAS APIE PROJEKTĄ**

1. Šalys įsipareigoja vykdyti informavimą apie Projektą ir bendradarbiauti vykdant informavimo apie Projektą (Projekto viešinimo) veiksmus, kaip numatyta teisės aktuose bei Projekto finansavimo ir administravimo sutartyje.

**VI. ŠALIŲ ĮSIPAREIGOJIMAI**

1. Šalys įsipareigoja:
	1. siekdamos numatytų Projekto tikslų, savo atsakomybe įgyvendinti Projektą, vadovaudamosi rūpestingumo, efektyvumo, skaidrumo, geros partnerystės, vienodų interesų ir lojalumo (kai veikiama ne savo naudai, o siekiant bendro tikslo) principais ir kita gerąja praktika;
	2. skirti žmogiškuosius, techninius, intelektinius, materialinius ir kitokio pobūdžio išteklius, reikalingus ir leidžiančius deramai vykdyti šios Sutarties ir Projekto finansavimo ir administravimo sutarties sąlygas;
	3. laikytis Lietuvos Respublikos įstatymų, Europos Sąjungos teisės aktų, susijusių su Projekto įgyvendinimu;
	4. saugoti su Projekto įgyvendinimu susijusius dokumentus teisės aktuose ir Projekto finansavimo ir administravimo sutartyje nustatyta tvarka;
	5. bendradarbiauti su Projektą prižiūrinčiais ir kontroliuojančiais asmenimis ir institucijomis, laiku teikti jiems visą prašomą informaciją, sudaryti sąlygas jiems apžiūrėti Projekto įgyvendinimo ir (ar) administravimo vietą ir susipažinti su dokumentais, susijusiais su Projekto vykdymu, šalinti Projekto įgyvendinimo trūkumus;
	6. keistis Projekto įgyvendinimui reikalinga informacija;
	7. įgyvendinant Projektą vadovautis Projekto finansavimo ir administravimo sutarties sąlygomis;
	8. nedelsiant informuoti kitą Šalį apie visas aplinkybes ir priežastis, trukdančias tinkamai vykdyti Projektą;
	9. neperleisti savo įsipareigojimų ir teisių pagal šią Sutartį tretiesiems asmenims be kitos Šalies raštiško sutikimo;
	10. fiksuoti visas su Projekto vykdymu susijusias ūkines ir kitas operacijas, saugoti su šiomis operacijomis susijusius dokumentus ir prireikus pateikti CPVA bei kitoms kontroliuojančioms valstybės institucijoms.
2. Pareiškėjas įsipareigoja:
	1. pateikti PĮP CPVA paskelbtame kvietime numatytu terminu;
	2. atliekant PĮP vertinimą, koreguoti PĮP pagal CPVA paklausimus;
	3. gavus EGADP ir valstybės biudžeto finansavimą bei pasirašius Projekto finansavimo ir administravimo sutartį, tinkamai vykdyti Projekto finansavimo ir administravimo sutartyje numatytus įsipareigojimus;
	4. užtikrinti Projekto rezultatų tęstinumą ne mažiau nei 5 metus po projekto įgyvendinimo pabaigos Projektų administravimo ir finansavimo taisyklėse nustatyta tvarka;
3. Partneris įsipareigoja:
	1. tinkamai vykdyti Sutartyje numatytus įsipareigojimus;
	2. tikrinti suteiktų paslaugų, atliktų darbų, įsigytos įrangos kokybę, vizuoti perdavimo aktus arba pateikti pastabas dėl kokybės;
	3. be CPVA ir (arba) kitos valstybės institucijos raštiško sutikimo neperleisti, neparduoti, neįkeisti ar kitokiu būdu nevaržyti daiktinių teisių į Projekto įgyvendinimo metu įgytą turtą;
	4. užtikrinti Projekto rezultatų tęstinumą ne mažiau nei 5 metus po projekto įgyvendinimo pabaigos Projektų administravimo ir finansavimo taisyklėse nustatyta tvarka;
	5. užtikrinti, kad Projekto lėšomis įgytas ar sukurtas turtas nebūtų sugadintas, sunaikintas ar kitaip prarastas 5 metus Projektui pasibaigus;
	6. drausti sukurtą ilgalaikį turtą nuo visų galimų rizikos atvejų 5 metus po Projekto pabaigos (jeigu taikoma).

**VII. ŠALIŲ ATSAKOMYBĖ, TAIKYTINA TEISĖ IR GINČŲ SPRENDIMAS**

1. Šalys atsako už Sutarties vykdymą Lietuvos Respublikos teisės aktų nustatyta tvarka ir pagal šią Sutartį. Jei Sutartis nevykdoma ar vykdoma netinkamai, viena Šalis turi teisę reikalauti atlyginti tiesioginius nuostolius, o kita Šalis privalo atlyginti dėl Sutarties nevykdymo ar netinkamo vykdymo padarytus tiesioginius nuostolius. Kaltoji Šalis privalo atlyginti kitai Šaliai tiesioginius nuostolius, patirtus dėl sutartinių įsipareigojimų nevykdymo ar netinkamo vykdymo, ne vėliau kaip per 10 (dešimt) darbo dienų nuo rašytinio kitos Šalies pareikalavimo gavimo dienos.
2. Už šios Sutarties vykdymą kiekviena Šalis atsako pagal šioje Sutartyje prisiimtus įsipareigojimus.
3. Ši Sutartis vykdoma vadovaujantis Lietuvos Respublikos teisės aktais.
4. Šalių ginčai, kilę dėl jos vykdymo, sprendžiami Šalių derybomis. Jei Šalių tarpusavio ginčų nepavyksta išspręsti taikiai per 20 dienų, ginčai sprendžiami Lietuvos Respublikos teisme Lietuvos Respublikos teisės aktų nustatyta tvarka.

**VIII. SUTARTIES SUDARYMAS, GALIOJIMAS, KEITIMAS IR NUTRAUKIMAS**

1. Sutartis įsigalioja nuo Sutarties pasirašymo dienos ir galioja, kol visiškai įvykdomi sutartiniai įsipareigojimai.
2. Sutartis gali būti keičiama tik raštišku Šalių susitarimu.
3. Sutartis gali būti nutraukiama Šalių susitarimu.

**IX. KITOS SĄLYGOS**

1. Sutartis sudaryta ją pasirašant ranka arba kvalifikuotais elektroniniais parašais ir kiekviena Šalis turi Sutarties egzempliorių su abiejų Šalių atstovų parašais.
2. Visi pranešimai, dokumentai ir informacija Šalims perduodama šios Sutarties X skyriuje nurodytais adresais.
3. Sutarties priedas „Informacija apie projekto biudžeto paskirstymą pagal pareiškėjus ir partnerius“.

**X. ŠALIŲ REKVIZITAI ir ATSTOVŲ PARAŠAI**

**Pareiškėjas** **Partneris**

Panevėžio rajono savivaldybė VšĮ Panevėžio rajono savivaldybės poliklinika

Vasario 16-osios g. 2, 35185 Panevėžys A. Jakšto g. 4, 35138 Panevėžys

Kodas 111107182 Kodas 302705738

Tel. (+370 45) 58 29 46 Tel. (+370 45) 50 22 11

El. p. savivaldybe@panrs.lt El. p. info@prsp.lt

Savivaldybės meras Antanas Pocius Vyriausioji gydytoja Neringa Šinkūnienė

A. V. A. V

**Partneris Partneris**

VšĮ Respublikinė Panevėžio ligoninė VšĮ Integruotų sveikatos paslaugų centras

Smėlynės g. 25, 35144 Panevėžys Smėlynės g. 72B-106, 36156 Panevėžys

Kodas 191340120 Kodas 148496735

Tel. (+370 45) 50 15 30 Tel. (+370 45) 50 81 01

El. p. info@panevezioligonine.lt El. p. info@ispcentras.lt

Direktorius Arvydas Skorupskas Direktorė Raimonda Ulianskienė

A. V. A. V

.

Priedas

**INFORMACIJA APIE PROJEKTO BIUDŽETO PASKIRSTYMĄ PAGAL PAREIŠKĖJUS IR PARTNERIUS**

|  |  |  |  |  |  |
| --- | --- | --- | --- | --- | --- |
| **1. Eil. Nr.** | **2. Pažangos priemonės veiklos (poveiklės) numeris** | **3. Pareiškėjo ir partnerio (-ių) pavadinimas (-ai)** | **4. Prašomos skirti lėšos** | **5. Nuosavas įnašas** | **6. Iš viso lėšų suma, eurais** |
| **5.1. Nacionalinės viešosios lėšos** | **5.2. Privačios lėšos** |  |
|  | Prašomas finansavimas, eurais | Proc. | 5.1.1. Lietuvos Respublikos valstybės biudžeto lėšos, eurais | 5.1.2. Savival-dybės biudžeto lėšos, eurais | 5.1.3. Kiti viešųjų lėšų šaltiniai, eurais | 5.2.1. Pareiškėjo ir partnerio (-ių) lėšos, eurais | 5.2.2. Kiti lėšų šaltiniai, eurais |  |
| **1.** | **11-002-02-11-01-06-03** | **Pareiškėjas – Panevėžio rajono savivaldybės administracija;****Partneris – VšĮ Panevėžio rajono savivaldybės poliklinika****Partneris – VšĮ Respublikinė Panevėžio ligoninė****Partneris – VšĮ Integruotų sveikatos paslaugų centras** | **1 059 423** | **100** | **0** | **0** | **0** | **0** | **0** | **1 059 423** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_